ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
-Γεια σου. -Γεια.
-Χαίρομαι που σε βλέπω. -Όλα καλά;
-Εσύ; -Μια χαρά.
Στις ομορφιές σου.
Κι εσύ. Ξεκούραστος.
-Σ' αρέσει η ζωή στις Βρυξέλλες; -Είναι διαφορετική.
Αλλά η δουλειά είναι καλή.
Ανθρώπινα Δικαιώματα;
Ερευνητική δημοσιογραφία. Δεν σου το 'χα.
Κάνω αρκετή έρευνα, εκτός γραφείου.
Εγκλήματα πολέμου, εμπόριο όπλων. Κυρίως στη Μέση Ανατολή.
Ακόμα κυνηγάς καθάρματα;
Μα χωρίς ψέματα πλέον.
-Ορίστε. -Ευχαριστούμε.
Ήθελα μια χάρη.
Μπορείς να ψάξεις κάτι για μένα; Για τη δουλειά μου.
Ένα στοιχείο που οδηγεί στο Βέλγιο.
Ο σειριακός αριθμός ενός τρακτέρ.
-Κιμ... -Θέλω απλώς να δω αν είναι σημαντικό.
-Εντάξει. -Ευχαριστώ.
Πολύ χαίρομαι που σε ξαναβλέπω.
-Πώς πήγε; -Καλά.
-Αηδία. -Δεν σ' αρέσει ο ιδρώτας μου;
Κάνε ένα ντους.
-Θα έρθεις παρέα; -Όχι.
-Σίγουρα; -Μπορεί.
-Γεια. -Γεια σου, Κιμ.
Εντόπισα τον σειριακό.
Πέρυσι, το τρακτέρ ήταν καταχωρημένο σε κάποια εταιρεία Ελ Ντοράντο.
Είναι ράντσο αλόγων.
Στη συνέχεια, η καταχώρηση ακυρώθηκε.
Είναι χρήσιμη πληροφορία;
Δεν ξέρω. Θα το κοιτάξω.
Ευχαριστώ, Μπομπ.
Ο προορισμός σας είναι στο δεξί σας χέρι.
ΕΛ ΝΤΟΡΑΝΤΟ
ΚΛΕΙΣΤΑ
Ναι; Τι θέλετε;
Έριχνα απλώς μια ματιά.
Είναι ιδιωτικός χώρος, κυρία μου.
Συγγνώμη.
Το μπαρ ήταν κλειστό και ψάχνω κάποιες πληροφορίες.
-Για ποιο πράγμα; -Ψάχνω χώρο για ένα εταιρικό πάρτι.
Διάβασα στην ιστοσελίδα σας ότι νοικιάζετε έναν χώρο.
Θα σας δώσω ένα φυλλάδιο με ένα τηλέφωνο.
Καλέστε εκεί αν έχετε απορίες. Εντάξει;
-Εντάξει, αυτό θα κάνω. -Ωραία.
Είμαι η Ρος, παρεμπιπτόντως. Εσείς;
Λοράν Μπερζέ.
Ωραία, και μετά;
Λέει "Προσθέστε ό,τι θέλετε εσείς".
Λένε ότι περιλαμβάνονται όλα τα υλικά. Τι νόημα έχει το κουτί αλλιώς;
Τα βασικά πρέπει να τα έχεις εσύ.
Όπως οδοντόκρεμα, πρωινό και σεντόνια για τα παιδιά σου.
Αρκετά, δεσποινίς. Θα το φροντίσω.
Ας κοιμηθείτε στο κρεβάτι μου απόψε.
Όνειρο.
Θα πάρει κι άλλη ώρα;
Θέλω να δω ταινία με φίλους στις οκτώ.
Όχι, γλυκιά μου. Είπαμε ότι θα φάμε μαζί απόψε.
Μας κάνει αυτό; Ζωμός ψαριού.
Με κοτολέτες αρνιού;
Γεια σας.
-Είναι εδώ ο πατέρας σου; -Ναι. Μπαμπά;
-Ο κύριος Λέμενς; -Ναι.
Θα σας μεταφέρω σε κρησφύγετο.
-Τι συνέβη; -Θα ενημερωθείτε. Πρέπει να φύγουμε.
Καλώς. Πάρε μερικά ρούχα μαζί. Έλα, Ντάβιντ. Βάλε το παλτό σου.
-Είστε εντάξει, παιδιά; -Ναι.
Είμαστε σε κρησφύγετο της αστυνομίας.
Είμαστε ασφαλείς εδώ.
Είσαι εντάξει;
-Αυτός είναι ο Νικ, συνάδελφος. -Γεια.
Γεια σου, Πόλι. Ντάβιντ.
-Γεια σας. -Πάμε.
Δώσ' τους λίγο χώρο.
Δεν είναι μεγάλο, αλλά έχει όλα τα απαραίτητα.
Έχει γεμάτο ψυγείο, τηλεόραση, ίντερνετ.
Τα δωμάτια είναι πάνω.
Εδώ θα κοιμηθούμε;
-Να πάρω τη μαμά; -Περίμενε λίγο.
-Τι έγινε; -Η Κιμ...
Τι έπαθε η Κιμ;
Να τα πούμε έξω;
Περιμένετε εδώ λίγο;
Πυροβόλησαν την Κιμ.
Τι;
Είναι στο νοσοκομείο. Αυτό ξέρω μόνο.
-Πάω να βρω την τουαλέτα, εντάξει; -Ναι.
Λένε ότι είδαν μια μοτοσικλέτα να φεύγει.
Ακούγεται σαν δολοφονία.
Μπομπ;
Πρέπει να εξετάσουμε μήπως ήταν ο Μπάουμαν.
Αυτή η φωτογραφία ήταν σε κινητό ναρκέμπορου στην Αμβέρσα.
Συνεργάτη του Γιούργκεν βαν Καμπ.
Υποθέτουμε ότι ο Μπάουμαν μοιράζει τη φωτογραφία
για να μάθει ποιος είσαι.
-Να πάρει η ευχή, Νικ! -Γι' αυτό σε φέραμε εδώ.
Αφού ο Μπάουμαν βρήκε την Κιμ, μπορεί να μάθει και πού μένεις.
Ποια είναι η Κιμ;
Μια συνάδελφος.
Είναι νεκρή;
Όχι. Την πυροβόλησαν.
-Και τώρα θα πάρεις σειρά; -Δεν πρόκειται.
-Πώς το ξέρεις, μπαμπά; -Πόλι...
Θα τηλεφωνήσω στη μαμά σας να έρθει να σας πάρει.
Περιμένετε στο αμάξι.
Να πάρει, Μπομπ. Αφού δεν θα ανακάτευες τα παιδιά.
Δεν είναι σώα και ασφαλή;
Αλήθεια; Έχω συνοδεία και μένω στην αδερφή μου.
Για σιγουριά.
Μπορείς να είσαι ειλικρινής μία φορά;
Πρέπει να τα καθησυχάσω, αλλά δεν ξέρω καν τι συμβαίνει.
Λίσμπετ, εγώ είμαι ο στόχος, όχι εσείς.
Σας αγαπώ, παιδιά.
Εντάξει;
Πήγαινέ με στην Κιμ.
-Θα ήθελα να μείνεις εδώ. -Δεν σε ρώτησα.
-Ήρθαμε να δούμε την Κιμ ντε Ρόι. -Συγγενείς;
Συνάδελφοι.
-Δεν μπορώ να σας πω πολλά τότε. -Πώς είναι;
Έχασε πολύ αίμα. Κάνουμε ό,τι μπορούμε.
Οι γιατροί θα...
Κύριε;
-Είστε εντάξει; -Ναι.
-Πολ; -Ναι, όλα καλά.
ΔΥΟ ΜΥΣΤΙΚΟΙ ΑΣΤΥΝΟΜΙΚΟΙ ΕΙΣΕΒΑΛΑΝ ΣΕ ΘΕΡΕΤΡΟ
ΣΥΝΕΛΗΦΘΗ Ο ΒΑΡΟΝΟΣ ΝΑΡΚΩΤΙΚΩΝ ΦΕΡΙ ΜΠΑΟΥΜΑΝ
Κε Μπάουμαν, Μάρεκ Γκέβερς. Ομοσπονδιακή αστυνομία.
-Ξέρω ποιος είσαι. -Έχουμε ένταλμα έρευνας του χώρου.
Για το "σπίτι" μου;
"Το ένταλμα εκδόθηκε από τον ειρηνοδίκη Μάρτιν Κέγκελς,
και δόθηκε στον εισαγγελέα.
Η αστυνομία έχει το ελεύθερο να μπει στον χώρο χωρίς έγκριση,
για πιθανά εγκλήματα που έλαβαν χώρα εκεί".
Καλά, καλά.
Θα καθαρίσετε μετά;
Μοίραζες φωτογραφίες των αστυνομικών μου.
Σύντομα θα μάθουμε αν το έκανες απ' αυτό το κινητό.
Θα σε πιάσουμε.
Με πιάσατε ήδη. Τι εννοείς;
Θα σου κάνω μια προσφορά που θα ισχύει μέχρι να φύγω από δω.
Αν μου πεις σε ποιον έδωσες την εντολή, θα κάνω ό,τι μπορώ
για να σου επιβληθεί η μικρότερη ποινή.
Αν σιωπήσεις και πάθει κάτι κι ο Πέτερ,
ορκίζομαι να σ' αφήσω να σαπίσεις στην πιο φρικτή απομόνωση.
Επίσης, θα κάνω τη ζωή της γυναίκας σου και όσων ξέρεις τόσο δύσκολη,
που θα παρακαλάς για σκοινί να κρεμαστείς.
Τι έγινε;
Ποιον ενόχλησαν; Την Ανούκ;
Τιμή μου που θεωρείς ότι βρήκα τους αστυνομικούς σου,
αλλά δεν ξέρω καν ονόματα. Και η φωτογραφία δεν βοήθησε.
Δεν έχω καμία ανάμειξη σ' αυτό.
Κι αν μάθεις ποιος ευθύνεται, ενημέρωσέ με.
Θα στείλω κάρτα για ευχαριστώ.
Γεια.
Ξύπνησε ή ακόμα;
Ναι, συγγνώμη. Είμαι ο Μπομπ, συνάδελφος.
-Πρώην συνάδελφος. -Ξέρω ποιος είσαι.
Είμαι ο Μαρτάιν.
Είστε καιρό μαζί;
Σχεδόν έναν χρόνο.
-Μιλούσατε συχνά; -Όχι.
Την περασμένη εβδομάδα, μία φορά. Εκείνη μου τηλεφώνησε.
Ήθελε βοήθεια για να εντοπίσει έναν σειριακό αριθμό.
Σου είπε ότι είχε δεχτεί απειλές;
Όχι. Από ποιον;
Απ' τους εμπόρους όπλων στη Συρία;
Δεν μου είπε πολλά σχετικά.
Για να με προστατεύσει, μάλλον.
Είπε να μην ανησυχώ, γιατί ήταν μπλόφα.
-Νικ. -Περίμενε λίγο.
Ο Μάρεκ δεν θεωρεί ότι ο Μπάουμαν εμπλέκεται σ' αυτό.
Ούτε εγώ.
Μίλησα με το αγόρι της. Την απείλησαν στη δουλειά έναν μήνα πριν.
Ερευνούσε μια αγοραπωλησία όπλων στη Συρία.
Πού πας;
Καλημέρα.
-Με συγχωρείτε. -Ναι, γεια.
Ψάχνω τον Άλεξ. Είμαι συνάδελφος της Κιμ.
-Εγώ είμαι. -Γεια, είμαι ο Μπομπ.
Δούλευα με την Κιμ στο Σώμα.
Να σου κάνω μερικές ερωτήσεις;
-Φυσικά. Κάθισε. -Ευχαριστώ.
Οι βόμβες σκότωσαν 49 άτομα εκείνη τη μέρα. Πολίτες, παιδιά.
Απαγορευόταν να φύγουμε. Η Κιμ το τόλμησε.
Ήθελε να δείξει στον κόσμο τι γινόταν.
Οι βόμβες διασποράς είναι παράνομες, αλλά εμφανίζονται όλο και πιο συχνά.
Πού τις βρίσκουν; Τις κλέβουν από παλιές αποθήκες;
Ναι. Ιδίως στην Ουκρανία.
Μετά την κρίση στην Κριμαία, επικρατεί χάος εκεί.
Ένας πληροφοριοδότης της παρακολουθούσε λαθρεμπόριο μέσω θαλάσσης.
Όπλα κρυμμένα σε γεωργικά μηχανήματα,
που θα πήγαιναν στη Συρία μέσω Βελγίου.
Η Κιμ έψαχνε αποδείξεις, αλλά δεν βρήκε τίποτα.
Ο Μαρτάιν, το αγόρι της, είπε ότι την απειλούσαν.
Η Κιμ βρήκε μια σφαίρα στο δωμάτιό της το βράδυ που πέθανε ο πληροφοριοδότης.
Μου ζήτησε να εντοπίσω έναν σειριακό αριθμό τρακτέρ,
κατοχυρωμένο σε εταιρεία που λεγόταν Ελ Ντοράντο.
-Σου λέει κάτι; -Όχι, δεν την ξέρω.
Είναι ράντσο αλόγων.
Κυρία μου, είναι η τρίτη φορά που σας καλώ γι' αυτό.
Μιλώ με άλλον κάθε φορά και κανείς δεν με βοηθάει.
Πού να ήξερα ότι ο γιατρός δεν είχε συγκεκριμένη αμοιβή;
Δεν ξέρω καν τι σημαίνει αυτό.
Εγώ πήγα για τον σπασμένο καρπό του γιου μου. Δεν σκέφτηκα να ρωτήσω.
Μαμά!
Τζάκσον, μιλάω στο τηλέφωνο. Μισό λεπτό, καλέ μου.
Κυρία μου, είναι απλό. Χρειάζομαι τα λεφτά.
-Αλλιώς δεν έχω για τον λογαριασμό. -Μαμά!
Έρχομαι, Τζάκσον. Περίμενε.
Συγγνώμη. Τι είπατε;
Πρέπει να καλέσω ξανά...
Ναι, εντάξει. Καλά.
-Ναι; -Πότε είναι του Αγίου Νικολάου;
Όπου να 'ναι.
-Τελείωσες το γράμμα σου; -Ναι.
Τι θα ζητήσεις απ' τον Άγιο Νικόλαο;
Ένα PlayStation κι έναν δράκο Ninjago.
Δεν ξέρω αν μπορεί να φέρει και τα δύο.
-Εγώ νομίζω ότι μπορεί. -Αλήθεια;
Κοίτα εκεί!
Η Μελίσα μπορεί να σε βάψει. Θέλεις;
-Ναι. -Ναι; Άντε, πήγαινε.
Η μαμά έχει να ετοιμάσει κάτι πράγματα. Τα λέμε σε λίγο.
Συγγνώμη, να σας ρωτήσω κάτι; Ψάχνω τον ιδιοκτήτη.
Τον Λοράν; Πνίγεται. Πώς μπορώ να βοηθήσω;
Ενδιαφέρομαι να νοικιάσω στάβλο, αλλά δεν είναι ώρα, μάλλον.
Επικρατεί μια τρέλα σήμερα, αλλά ελάτε μαζί μου.
-Θα βρει χρόνο για νέο πελάτη. -Ευχαριστώ.
Λοράν;
Μπορείτε να πάτε εσείς. Στο γραφείο του θα 'ναι.
-Πείτε ότι σας έστειλε η Νάταλι. Χαιρετώ. -Ευχαριστώ.
Ποιος μου χτυπάει την πόρτα;
Για να δω.
Λες να 'ναι το άλογο του Αγίου Νικολάου;
-Ναι; -Ψάχνω τον Λοράν.
Εσένα θέλουν, Λοράν. Δεν τον ξέρω τον τύπο.
Μπέτι, εύχομαι να μην είναι βιαστικός ο κύριος.
Θα περιμένει τη σειρά του, σαν καλό παιδάκι.
Η Νάταλι με έστειλε. Θέλω να ρωτήσω για το ράντσο.
Άρα δεν ήρθες για του Αγίου Νικολάου;
Όχι, θέλω να νοικιάσω έναν στάβλο.
Άκουσα καλά λόγια για το Ελ Ντοράντο και ήρθα να δω.
Λογικό. Είμαστε απ' τους καλύτερους.
Άγιε μου Νικόλα, πιες ένα σφηνάκι.
Βάλε κάνα παντελόνι, γλύκα.
Τα σφηνάκια με κάνουν να ποθώ αυτό το σλιπάκι.
-Είστε ο ιδιοκτήτης; -Ναι.
Γεια, είμαι ο Στιβ.
Χαίρω πολύ. Λοράν Μπερζέ. Ψάχνεις στάβλο;
Απ' την Αμβέρσα μάς έρχεσαι;
Για το αφεντικό μου τον θέλω. Εκείνος μου το ανέθεσε.
-Ταξιδεύει πολύ λόγω δουλειάς. -Με τι ασχολείται;
-Μεταφορές. -Τότε είναι συνάδελφος.
Εγώ κάνω εισαγωγές-εξαγωγές γεωργικών μηχανημάτων.
Το ράντσο είναι χόμπι. Για συμπλήρωμα.
-Πού κάνεις εξαγωγές; -Στο Ανατολικό Μπλοκ. Ουκρανία, κυρίως.
Λοράν, πρέπει να την κάνουμε. Τα παιδιά μάς περιμένουν.
Δεν είναι καλή ώρα τώρα, αλλά αν θες πληροφορίες,
ευχαρίστως να τα πούμε αύριο ή μεθαύριο.
Τώρα με καλεί το ιερό καθήκον.
-Πού είναι τα πιτσιρίκια; -Ναι, πού είναι;
Πού είναι τα πιτσιρίκια;
Δεν ξέρουμε ακόμα!
Μικρή μου Σάνια!
Κοιτάξτε, παιδιά. Η Σάνια έκανε μια όμορφη ζωγραφιά.
Δεν είναι υπέροχη;
Ο Άγιος Νικόλαος θα θυμάται σίγουρα τη ζωγραφιά σου.
Παιδιά, κρατήστε ένα ποτήρι μπίρας έξω, αλλά όχι συνέχεια,
γιατί διάβασα στο βιβλίο μου ότι πίνει κι ο μπαμπάς κάνα ποτηράκι.
Κάνα δυο... μεγάλες εξάδες!
Ο Άγιος Νικόλαος βρίσκει χρόνο και για μεγάλα παιδάκια.
Γιατί δεν κάθεσαι στην αγκαλιά μου;
ΟΥΚΡΑΝΙΑ
Κύριε Μπερζέ;
Απλώς τσεκάρω αν έκανες όσα σου ζήτησα.
Έφυγαν όλα, όπως βλέπετε.
Αυτό είναι ψέμα.
Όχι, τα μετέφερα όλα σε ένα χοιροστάσιο εδώ κοντά.
Ούτε συγγενείς, ούτε φίλοι, ούτε επαφές.
Μου πήρε ένα λεπτό να βρω αυτήν τη σφαίρα.
Πόσο λες να θέλει η Ιντερπόλ αν περάσει;
Θα σκαρφιστώ κάτι. Δεν υπάρχει θέμα.
Καλέ μου Ράτκο.
Σ' άφησα να τα μετακινήσεις όλα επειδή κυκλοφορεί διαρροή.
Ήρθε μια ρεπόρτερ στο ράντσο μας.
Έκανε ερωτήσεις στη Συρία.
Φαίνεται ότι βρήκε σύνδεσμό μας στο Βέλγιο.
Φτιάξαμε τη Ράτκο Εμπορική για να μη μας βρίσκουν.
Ορκίζομαι, δεν μίλησα σε κανέναν. Δεν είμαι χαζός.
Δεν την έχεις δει ποτέ αυτήν;
Την έχεις δει;
Είχε έρθει πριν από έναν μήνα.
Είπε ότι ήταν τουρίστρια. Χάλασε το αμάξι της. Τη βοήθησα.
Μπήκε στο κτήριο;
Μπορεί στην τουαλέτα, αλλά δεν υπήρχαν όπλα εδώ τότε.
Δεν μπορεί να είδε τίποτα. Δεν σας συνδέει κάτι μ' εδώ.
Είμαι επαγγελματίας. Με καλοπληρώνετε.
ΡΑΤΚΟ ΕΜΠΟΡΙΚΗ
Τι λες;
Τον πιστεύω.
Τι;
Να πάρει ο διάολος.
Βάρεχεμ...
Κύριε Μπερζέ;
Ξεχάσατε κάτι;
-Μπομπ; -Συγγνώμη που παίρνω τόσο αργά.
Μπορείς να πας σπίτι. Η επίθεση δεν σχετίζεται με τον Μπάουμαν.
-Είσαι σίγουρος; -Ναι. Απόλυτα.
Τότε ποιος κρυβόταν από πίσω;
Αυτό προσπαθούμε να μάθουμε.
Αλλά μην ανησυχείς πια.
Πώς είναι τα παιδιά;
Πώς να είναι; Όχι καλά.
Φοβούνται κι είναι γεμάτα απορίες.
Λυπάμαι, Λίσμπετ.
Μπορείς να έρθεις εδώ,
να τους εξηγήσεις λίγο; Να ησυχάσουν.
Θα περάσω αργότερα, όταν είστε στο σπίτι.
Πρέπει να φροντίσω διάφορα πρώτα.
Καλώς, κράτα με ενήμερη.
Μην το πειράζεις, θα το χαλάσεις. Αγνόησε τη φαγούρα, όσο μπορείς.
Αυτό είναι. Ωραία.
Οι ωτοασπίδες είναι εδώ, αν είναι δυνατά η μουσική. Εντάξει;
Όνειρα γλυκά.
Θέλω κι εγώ ένα τατουάζ, με τ' όνομά σου.
Αλήθεια; Πολύ γλυκό εκ μέρους σου.
Μα μόνο όταν μεγαλώσεις, γιατί δεν είναι για παιδιά.
-Δεν είναι δίκαιο. -Όχι. Η ζωή είναι γεμάτη αδικίες.
Εντάξει, βολέψου.
-Αυτό είναι το πιο ωραίο. -Ναι, σ' αρέσει;
Με τα λουλούδια;
Αυτό άρεσε και στον μπαμπά μου;
Δεν το είχα όταν ήμουν με τον μπαμπά σου, οπότε...
Όνειρα γλυκά.
-Εντάξει τόσο; -Ναι.
Ναι; Τα λέμε το πρωί, μικρέ μου.
Γεια.
Ωραία.
Καλοί μου άνθρωποι!
Κυρίες και κύριοι...
Ελάτε να πούμε όλοι μαζί το "Dixie".
ΜΠΕΡΖΕ ΕΦΟΔΙΑΣΤΙΚΗ ΓΕΩΡΓΙΚΑ ΜΗΧΑΝΗΜΑΤΑ
ΜΠΕΡΖΕ ΛΟΡΑΝ ΜΠΕΡΖΕ ΖΑΝ-ΠΙΕΡ
ΣΥΛΛΗΨΗ ΥΠΑΛΛΗΛΟΥ ΝΤΕΦΚΟΜ ΕΜΠΟΡΙΟ ΟΠΛΩΝ
Κυρίες και κύριοι, μία πιστολιά μόλις σας πω.
Παιδιά, κλείστε τ' αφτιά.
Βγάλτε τα πιστόλια!
Σημαδέψτε.
Ηλεκτρόδια.
Φόρτιση.
Σημαδέψτε χαμηλά.
Κάντε πίσω!
Πυρ!
Σημαδέψτε.
Σημαδέψτε χαμηλά.
Πυρ!
Σημαδέψτε χαμηλά!
Πυρ!
Πιστόλια στη θήκη.
Ανάπαυση.
Κυρίες και κύριοι, ευχαριστούμε γι' αυτό το "Dixie".
Σφηνάκια!
Όχι μπροστά στον κόσμο.
Ορίστε. Τελευταίο, θα τα ξαναγεμίσω!
-Γεια, Νικ. -Μπομπ.
Η Κιμ...
Εσωτερική αιμορραγία.
Δεν μπόρεσαν να τη σώσουν.
-Λοράν, θα στρώσεις το τραπέζι; -Ναι.
Και βγάλε αυτό το καπέλο.
Ξέρεις ότι δεν θέλω να το φοράς στο σπίτι.
-Ζαν Πιερ; -Ναι, μαμά;
Το φαγητό είναι σχεδόν έτοιμο.
Από πότε πουλάς εμπόρευμα στη Ράτκο;
-Τι; -Αυτό ήταν στο στενό μας.
Και λοιπόν; Έτσι μας βρήκε εκείνη η Ολλανδή;
Ήταν καταχωρημένο στο Ελ Ντοράντο.
Και δεν χαίρεσαι που βρήκε μόνο αυτό;
Ήταν σύμπτωση. Δεν έκανε έρευνα για εμάς.
-Σύμπτωση; -Ναι.
Το τρακτέρ σου την οδήγησε σε ράντσο που έχει ο αδερφός ενός εμπόρου όπλων.
Λες να μην το σκεφτούν;
Χαλάρωσε. Δεν μπορούν ν' αποδείξουν κάτι.
Εξαιτίας σου πήραμε μεγάλο ρίσκο.
Σκοτώσαμε έναν άνθρωπο. Ίσως στρέψει τα βλέμματα πάνω μας.
Έτοιμο το ρολό. Εμπρός, καθίστε στο τραπέζι.
Αυτός πρέπει να 'ναι.
-Κύριοι. -Νικ. Αυτός είναι ο Μπομπ.
Πάτρικ Ντίρικς. Αυτός είναι ο Μπας. Μπας, ο Νικ και ο Μπομπ.
Θα χαιρετήσεις; Όχι; Εντάξει, πήγαινε να παίξεις.
-Δεν έχω πολύ χρόνο. -Εντάξει. Είδες τα νέα τελευταία;
-Για την Κιμ ντε Ρόι. -Ναι, μου το είπε ο Νικ.
Λυπάμαι για την απώλειά σου. Ανακάλυψε τίποτα;
Ορίστε. Ζαν Πιερ και Λοράν Μπερζέ.
Πουλάνε όπλα. Από Ουκρανία, μέσω Βελγίου και σε όλον τον κόσμο.
Κανένας δικαστής δεν θα αφιέρωνε χρόνο σε υπόθεση για εμπόριο όπλων.
Το ξέρουμε. Γι' αυτό κάλεσα εσένα.
Εσύ τους ξέρεις. Θα τους πείσεις ότι είναι σημαντικό.
Δυστυχώς, δεν νοιάζονται για τους νεκρούς στη Μέση Ανατολή.
-Δεν είναι προτεραιότητα για δίκη. -Αυτοί σκότωσαν την Κιμ.
Μη με παρεξηγείς, ήταν φρικτό αυτό που συνέβη στη συνάδελφό σου.
Μα δες το απ' τη δική μου πλευρά.
Γιατί να σε βοηθήσω σε μια προσωπική βεντέτα;
Είναι το εισιτήριό σου για την Ιντερπόλ.
Δεν είναι απλώς δύο Φλαμανδοί αγρότες που πουλάνε μερικά Καλάσνικοφ.
Κοίτα.
"Νερό για το Μέλλον". Μια ΜΚΟ.
Κάνουν γεωτρήσεις σε αναπτυσσόμενες χώρες.
Κονγκό, Λιβύη, Μάλι και Τσαντ.
Η ΜΚΟ χρησιμεύει ως εταιρεία κέλυφος.
Ο Ζαν Πιερ συμμετείχε σχεδόν σε όλα τα επεισόδια τη δεκαετία του '90.
Και ο Λοράν Μπερζέ προμηθεύει τα όπλα.
Η εταιρεία εξαγωγών του σχετίζεται με τον ουκρανικό στρατό.
-Γιατί δεν έχουν βρεθεί ακόμα; -Επειδή είναι υπερβολικά καλοί.
Χωρίς την Κιμ δεν θα τους βρίσκαμε ποτέ.
Τι λέει το σχέδιο;
Θα βάλουμε μυστικούς πράκτορες.
Θα τους πιάσουμε μόλις νιώσουν ασφαλείς. Στο ράντσο τους.
-Ευχαριστώ που ήρθες. -Κανένα πρόβλημα.
Ήθελες να με ρωτήσεις κάτι;
Πυροβόλησαν στις Βρυξέλλες την πράκτορα που μ' έκλεισε εδώ.
Το όνομά της είναι Κιμ ντε Ρόι.
Θέλω να την επισκεφτείς...
και να μάθεις πού είναι ο συνεργάτης της.
Ο Πίτερ.
Αυτός που σκότωσε τον Ζον.
Έγινε. Για τον Ζον.
ΣΤΟ ΕΠΟΜΕΝΟ
Ναι. Ας δροσιστούμε.
Δεν έχεις ξανακάνει κάτι τέτοιο. Είναι προσωπικό.
Στο εξής, θα τα φροντίζω εγώ όλα. Εσύ θα με ακούς.
Μικρέ καουμπόη.
Τέτοιες γυναίκες...
-"Τι δουλειά κάνεις;" "Δεν σου λέω". -Δεν μπορώ να σου πω.
Αυτές οι μαλακίες ίσως περνάνε στη μαμά, αλλά σ' εμένα όχι.
Δεν θα χωρίσεις τους αδερφούς Μπερζέ.
Υποτιτλισμός: Ντέση Βερβενιώτου